Austrotypus

Austrotypus er en slekt av biller som hører til familien vannkjær.

Utseende 
Middelsstore (3,5-7 millimeter), avlangt-ovale, ikke særlig høyt hvelvede, blanke, brune til svarte vannkjær, dekkvingene med rød- eller gulaktige tegninger, noen ganger dominerer denne fargen. Hodet er avrundet trapesformet sett ovenfra, litt skovlformet sett fra siden. Ytterkantene av pronotum og dekkvinger danner er nesten kontinuerlig kurve. Pronotum er rundet, ganske fint punktert, ganske blankt. Dekkvingene er jevnbrede med fine punktrader.

Levevis 
Artene finnes gjerne på åtsler, møkk eller råtnende frukt i fuktig skog. Temperaturen ser ikke ut til å ha så mye å si, artene finnes både i kjølige, tempererte og tropiske skoger.

Utbredelse 
Det er beskrevet én art fra det østlige Australia og én fra Peru.

Systematisk inndeling 

 Ordenen biller, Coleoptera
 Underordenen Polyphaga
 Overfamilien vannkjær, Hydrophiloidea Latreille, 1802
 Familien vannkjær, Hydrophilidae Latreille, 1802
 Underfamilien kulevannkjær,  Sphaeridiinae Latreille, 1802
 Stammen Cylomini Zaitzev, 1908
 Slekten Austrotypus Fikàček, Minoshima & Newton, 2014
 Austrotypus nothofagi Fikàček, Minoshima & Newton, 2014
 Austrotypus peruanus Fikàček, Minoshima & Newton, 2014

Referanser

Eksterne lenker 
 Austrotypus på GBIF 
 

Vannkjær
Biller formelt beskrevet i 2014
Australias insekter
Perus insekter
Dyr formelt beskrevet av Yûsuke N. Minoshima
Dyr formelt beskrevet av Martin Fikáček
Dyr formelt beskrevet av Alfred Francis Newton